**Aspect de Primăvară**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aspect de Primăvară

În luna Martie, cu soare cald

Ramurile, în pomi înverzesc,

Şi verdele,-n strălucitor fald

Se scaldă-n raze de smarald

Şi-n mantii noi se primenesc.

Se desfac muguri ce vestesc

Că sunt promiţători de roade,

Şi înflorind pe crengi ei cresc

Şi pomii-astfel i-mpodobesc

Formând bolţi fine, în arcade.

Parfumul lor, plăcut şi dulce

Ca şi-o mireasmă alinătoare

Pe-omul trudit, ca să-l culce,

Se-mprăştie-n aer şi-aduce

Darul sfânt, din orice floare!

Şi pentru om, astfel lucrează

Chiar tot ce există-n natură,

Sub legile ce-o guvernează -

Spre-ai ţine conştiinţa trează

Că legile-au toate-o măsură.

Cum ele-au fost,…orânduite

De-Acel ce este, Dumnezeu,

Şi prin credinţă...de-s privite

Văzând cum au fost întocmite

Ne reamintesc, de El mereu!

Puterea Lui, nespus de mare

Se-observă-n vastul Univers,

Se-arată-n Forţa-I creatoare

Şi-n dragostea pentru salvare

Prin mărturii clare de neşters.

Flavius Laurian Duverna